[{"text_idx": "#000000", "text": "Vabatahtlik SA ametikohale astumine ning kaitseva\u0308ekohustuse vo\u0303tmine\nAuastmete reamees ja kapral andmine Kaitseliidus"}, {"text_idx": "#000001", "text": "U\u0308heteistku\u0308mnenda veebruari varahommik. O\u0303ues on pime ja a\u0308ratuskell alustas just hetk tagasi u\u0308u\u0308rgamist. Vo\u0303ib o\u0308elda, et peast ka\u0308is kordi la\u0308bi mo\u0303te, \u201cmiks ma seda teen?\u201d O\u0303ues on ko\u0303le ja ku\u0308lm ning toas soojas oleks palju parem olla. Kiirelt halvad mo\u0303tted peast ja ettevalmistusi tegema. Korralik ko\u0303huta\u0308is la\u0308ks sel hommikul kiirelt kurgust alla, sest ega aeg armu ei anna. Endale imekiirelt varustusekontroll ja vo\u0303is kogunemisala poole teele asuda. Kohal olid juba peaaegu ko\u0303ik, kes kohal olema pidid. Mo\u0303ni siples veel siin-seal, aga ka\u0308rmelt oli kogu koosseis maja ees rivis ning jaotati mehed kahte jakku. Mo\u0303ne aja pa\u0308rast algas so\u0303it tuttavale Ma\u0308nniku alale ning teguderohke pa\u0308ev algas hetkest, mil ma jala GD pealt maha to\u0303stsin."}, {"text_idx": "#000002", "text": "Pa\u0308eval oli kaks poolt. Minu jao pa\u0308eva esimene pool koosnes liikuva juhtimispunkti julgestusest. Ho\u0303lmas see endas X autost koosnevat kolonni, millest u\u0308hes pataljoniu\u0308lem koos oma saatjaskonnaga, keda pidi iga hinna eest turvama. Ma\u0308ngiti la\u0308bi erinevaid situatsioone. Na\u0308iteks ja\u0308i u\u0308ks autodest 5 minutiks \u201cliikumisvo\u0303imetuks\u201d, mispeale selgus, et vastane on u\u0308pris la\u0308hedal. Loomulikult u\u0308lema auto pani kohe ajama ning liikumisvo\u0303imeline osa julgestusmeeskonnast tema kannul, sest u\u0308lemal peab koguaeg kaitse olema. Ilmselt on meile ko\u0303igile tuttavad Ma\u0308nniku auklikud teed, mispa\u0308rast oli pa\u0308ris omapa\u0308rane kogemus GD tagaistmel u\u0308les-alla hu\u0308pelda nagu kohvilaksu all ja\u0308nes. Need, kes maha ja\u0308id, pidid jalgsi kokkulepitud punkti jo\u0303udma."}, {"text_idx": "#000003", "text": "Tagasi algkohta jo\u0303udsime veidi varem kui esimene jagu. Nemad harjutasid paarsada meetrit eemal taktikat. Ko\u0303mmutamist ja ko\u0303vaha\u0308a\u0308lseid ka\u0308ske oli kuulda u\u0308sna selgelt. Jo\u0303udsime varem tagasi, saime ka varem lo\u0303unale. Hommikupoole oli o\u0303hk veidi jahe ja kirusin ennast, et hommikul suure kiiruga tee tegemata ja\u0308i. Mo\u0303tlesin, et mis sellest, teen siis praegu selle valmis ja va\u0308hemalt u\u0308leja\u0308a\u0308nud pa\u0308eva pu\u0308sin soojas. Ausalt o\u0308eldes oli see u\u0308sna halb mo\u0303te, sest pa\u0308eva teine pool sisaldas endas va\u0308ga palju liikumist ja nu\u0308u\u0308d tuli ku\u0308lmast veest isegi puudus."}, {"text_idx": "#000004", "text": "Ta\u0308psemalt sisaldaski meie pa\u0308eva teine pool taktikat, liikumist ning ka\u0308ema\u0308rke. Kordasime u\u0308le ko\u0303ikvo\u0303imalikud ka\u0308ema\u0308rgid ning patrullisime vaikides ringi. Endalegi u\u0308llatuseks oli ko\u0303vasti rohkem ka\u0308ema\u0308rke meeles, kui algul arvasin. Harjutasime ko\u0303vaha\u0308a\u0308lselt vastase asukoha osutamist, tegime la\u0308bi rullimist paremale/vasakule, jao ja pooljagude kaupa, u\u0308letasime takistusi ning lo\u0303puks pidasime maha u\u0308he lahingu, kus sai ko\u0303ike veel paremini pa\u0308he kinnistada. Kui vo\u0303tta nu\u0308u\u0308d pa\u0308eva peale kokku kogu so\u0308o\u0308sta-kata ning rullimisel tehtud jooksud, peaksin u\u0308tlema, et jooksin selle u\u0308he pa\u0308evaga vast oma kuu normi ta\u0308is."}, {"text_idx": "#000006", "text": "Kui sinagi soovid va\u0308rskes o\u0303hus mo\u0303o\u0303dukalt trenni teha, siis Staabikaitse ru\u0308hm ootab oma ridadesse ta\u0308iendusi. Tutvu meiega la\u0308hemalt SIIN."}, {"text_idx": "#000008", "text": "Kaitseva\u0308e luurekeskuse u\u0308levaade olukorrast Ukrainas 8.september 2023, 12:10\nStaabikaitseru\u0308hma Ma\u0308grad Erna matkal 2023\n\u201cMa ei unusta Sind!\u201d \u2013 82 aastat juuniku\u0308u\u0308ditamisest"}]